Ο **Νόρμπερτ φαν Μπλούμεν** (φλαμανδικά: **Norbert van Bloemen**, επιλεγόμενος **Cefalus** ή **Cephalos** (1670, Αμβέρσα – 1746, Άμστερνταμ) ήταν Φλαμανδός ζωγράφος και σχεδιαστής, ο οποίος εργάστηκε κατά κύριο λόγο στην Ιταλία και στην Ολλανδική Δημοκρατία. Είναι γνωστός για τα ιταλικού ύφους τοπία του και τις ρωπογραφίες που θυμίζουν τα θέματα των ατόμων της "χαμηλής τάξης" των *Bamboccianti*. Ζωγράφισε, επίσης, πορτρέτα και ορισμένους πίνακες με ιστορικά θέματα.

Βιογραφία
---------

Εσωτερικός χώρος με άνδρα και γυναίκα που καπνίζουν
Ο Νόρμπερτ φαν Μπλούμεν γεννήθηκε στην Αμβέρσα και ήταν ο μικρότερος αδελφός των Πίτερ φαν Μπλούμεν και Γιαν Φρανς φαν Μπλούμεν. Οι δύο μεγαλύτεροι αδελφοί του ήταν ζωγράφοι που πραγματοποίησαν επιτυχημένη σταδιοδρομία στην Ιταλία και στην Αμβέρσα. Ο Νόρμπερτ εκπαιδεύτηκε από τον μεγαλύτερό του αδελφό, Πίτερ, αλλά πρέπει να είχε και άλλους Δασκάλους καθώς ο Πίτερ έφυγε για τη Λυών το 1674. Αργότερα στη Λυών μετέβη και ο άλλος αδελφός του, ο Γιαν Φρανς. Οι δύο αδελφοί αργότερα ταξίδεψαν στη Ρώμη, όπου, το 1688, καταγράφονται στην ενορία του *Sant'Andrea delle Fratte*. Το 1690 ο Νόρμπερτ συνάντησε τους δύο αδελφούς του στη Ρώμη, αλλά δεν είναι βέβαιο αν διέμεινε στην ενορία του *Sant'Andrea delle Fratte*.

Ο Νόρμπερτ έγινε μέλος των *Bentvueghels*, μιας οργάνωσης Φλαμανδών και Ολλανδών καλλιτεχνών που δραστηριοποιούνταν στη Ρώμη. Κοινή πρακτική της εταιρείας ήταν να αποδίδει σε όλα της τα μέλη προσωνύμια και το προσωνύμιο του Νόρμπερτ ήταν *Cefalus* ή *Cephalos*. Ο λόγος που του αποδόθηκε το όνομα Κέφαλος, ήρωα της αρχαίας ελληνικής μυθολογίας, δεν έχει διασωθεί.

Το 1724 ο Νόρμπερτ έφυγε από τη Ρώμη, όπου παρέμεινε μόνον ο αδελφός του Γιαν Φρανς, καθώς ο Πίτερ είχε επιστρέψει στη γενέτειρά του, Αμβέρσα, ήδη από το 1694. Ο Νόρμπερτ πιθανότατα είχε επιστρέψει πρώτα στην Αμβέρσα, αλλά δεν παρέμεινε εκεί ίσως λόγω έλλειψης εμπορικής επιτυχίας. Στη συνέχεια μετέβη κι εγκαταστάθηκε στο Άμστερνταμ, όπου παρέμεινε για το υπόλοιπο της ζωής του.

Στο Άμστερνταμ ήταν ένας από τους Δασκάλους του Κορνέλις Πλόοτ φαν Άμστελ.

Έργο
----

Μορφές συνομιλούν σ' ένα μονοπάτι με βοοειδή που βόσκουν
Ο Νόρμπερτ φαν Μπλούμεν ζωγράφιζε κυρίως σκηνές καθημερινότητας και ιταλικού ύφους τοπία, τα οποία υφολογικά είναι παρεμφερή με αυτά του του μεγαλύτερου αδελφού του Πίτερ, ο οποίος υπήρξε και δάσκαλός του.

Δημιούργησε, επίσης, και μερικούς πίνακες ιστορικού περιεχομένου για τις μυστικές καθολικές εκκλησίες στην Ολλανδία και μερικά πορτρέτα, όπως το *Πορτρέτο του Jan Pietersz Zomer*, εμπόρου έργων τέχνης στο Άμστερνταμ* (σήμερα στο Ρέικσμουζεουμ).*

Φαίνεται ότι ο Νόρμπερτ ποτέ δεν κατάφερε να φθάσει το επίπεδο επιτυχίας των παραγωγικότατων αδελφών του Πίτερ και Γιαν Φρανς, των οποίων οι τιμές των έργων βρίσκονταν σε πολύ υψηλά επίπεδα κατά τη διάρκεια της ζωής τους και σήμερα βρίσκονται σε περίοπτες συλλογές ανά τον κόσμο. Πιστεύεται ότι εγκατέλειψε τη Ρώμη και την Ιταλία λόγω του χαμηλού επιπέδου επιτυχίας του εκεί.

Παραπομπές
----------

1. ↑  «Norbert Van Bloemen». (Αγγλικά) *Bloemen, Norbert van*. 16  Δεκεμβρίου 2017.
2. ↑  «Artists of the World Online» (Γερμανικά, Αγγλικά) K. G. Saur Verlag, Walter de Gruyter. Βερολίνο. 2009. 10129201.
3. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 19  Δεκεμβρίου 2014.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 13889809X. Ανακτήθηκε στις 13  Αυγούστου 2015.
5. ↑  «Nolbertus van Bloemen». *Biografisch Portaal*. 17379322.
6. ↑  «Norbert Van Bloemen». *British Museum person-institution thesaurus*. 19909.
7. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 1  Ιανουαρίου 2015.
8. ↑  *The Fine Art Archive*. cs.isabart.org/person/34262. Ανακτήθηκε στις 1  Απριλίου 2021.
9. 1 2  *Czech National Authority Database*. xx0244241. Ανακτήθηκε στις 19  Δεκεμβρίου 2022.
10. ↑  (Αγγλικά) *Union List of Artist Names*. 21  Δεκεμβρίου 2017. 500044890. Ανακτήθηκε στις 21  Μαΐου 2021.
11. ↑  Μερικές φορές αναγαφόμενος και ως Norbertus van Bloemen και Nolbertus van Bloemen
12. 1 2  Norbert van Bloemen στο Ολλανδικό Ίδρυμα Ιστορίας της Τέχνης (Ολλανδικά)
13. 1 2 3 4  Norbert van Bloemen Αρχειοθετήθηκε 2016-03-31 στο Wayback Machine. at Hadrianus
14. ↑  Pieter van Bloemen Αρχειοθετήθηκε 2016-03-30 στο Wayback Machine. at Hadrianus
15. 1 2  Christine van Mulders and Alain Jacobs. "Bloemen, van." Grove Art Online. Oxford Art Online. Oxford University Press. Web. 2 December 2014
16. ↑  Norbert van Bloemen Biography στο: Άρνολντ Χαουμπράκεν, *De groote schouburgh der Nederlantsche konstschilders en schilderessen*, 1718 (Ολλανδικά)
17. ↑  X. van Eck, *The artist's religion: paintings commissioned for clandestine Catholic churches in the northern Netherlands, 1600-1800*, Simiolus 27 (1999), p. 70-94
18. ↑  Portrait of Jan Pietersz Zomer, Art Dealer in Amsterdam at the Rijksmuseum

Εξωτερικοί σύνδεσμοι
--------------------

 Πολυμέσα σχετικά με το θέμα  Norbert van Bloemen στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95975841
* **Europeana**: agent/base/37512
* ISNI: 0000 0000 8283 7891
* GND: 13889809X
* BPN: 17379322
* ULAN: 500044890
* NKC: xx0244241
* RKD: 9135

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |